Praem Minista Charlot Salwai mo minista blong climate change Ham Lini tufala i visitim mo toktok long ol parens, ol teachers mo ol pikinini blong Melsisi Junior Secondary skul long tede moning. Melsisi skul dameij long saed blong ples blong slip blong ol boe mo gel wetem sam klasrum. Saeklon Hola hemi bin bloem aut ol luva mekem i go insaed. Warden blong ol pikinini i talem se naoia taem we hemi ren dometri hemi fulap gud long wota. Tufala dometri ol missinari oli buildim bifo indipendens blong Vanuatu long 1980. Mr Salwai i talem se sam building blong Melsisi mo.Ranwadi skul hemi bin dameij finis long taem blong saeklon Pam mo saeklon Hola i kam dameijem bagegen. Mr Salwai i talem se Vanuatu i blong lukluk bak long polisi blong hem we hemi dil wetem natural disasta from bae moa and moa baeikatol natural disasta.
Mr Salwai i askem pipol blong ting ting hevi long ol woning.
tpi_Latn tpi_Latn